নওগাঁ প্রতিনিধি : নওগাঁর শহরের ভিতর দিয়ে প্রবাহিত ছোট যমুনা নদীর মহাশ্মশন ঘাট এলাকা থেকে চপল মোহরা (৪৩) নামে এক ব্যক্তির গলিত লাশ উদ্ধার করেছে থানা পুলিশ। রোববার সকাল এলাকার লোকজন শ্মশানঘাটের অদুরে নদীতে ভাসমান অবস্থায় লাশ দেখতে পেয়ে পুলিশে খবর দিলে পুলিশ এসে সাড়ে ১০টার দিকে লাশ উদ্ধার করে।  মৃত চপল শহরের উকিলপাড়ার মৃত যোগেন মোহরার ছেলে। তাকে হত্যা করে লাশ নদীতে ফেলে  দেওয়া হয়েছে না সে আতœহত্যা করেছে তা জানা যায়নি।  নওগাঁর ভারপ্রাপ্ত পুলিশ সুপার আহমার উজ জামান ঘটনাস্থল পরিদর্শন করেছেন।  নিহতের চাচাত ভাই বলাই চন্দ্র জানান , শুক্রবার রাত থেকে তাকে খুঁজে পাওয়া যাচ্ছিল না। মহাশ্মশন ঘাট এলাকার লোকজন রোববার সকালে ছোট যমুনা নদীতে ভাসমান লাশ দেখে মৃতে পবিরারের নিকট খবর দেয়। মৃতের পরিবারের লোকজন চপলের লাশ সনাক্ত করে।  নওগাঁ থানার ওসি আলী আহম্মেদ হাশমি জানান , সে নেশা করত। তবে তাকে হত্যা করা হয়েছে কিনা তা বোঝা যাচ্ছে না। ময়না তদন্ত করলে সত্য তথ্য পাওয়া যাবে। লাশ উদ্ধার  করে নওগাঁ মর্গে পাঠানো হয়েছে।